Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta /* COM/2014/048 final - 2014/0029 (NLE) */





PERUSTELUT 1) Ehdotuksen tausta 110 || · Ehdotuksen perustelut ja tavoitteet / yleinen tausta Euroopan yhteisön ja sen jäsenvaltioiden sekä Kanadan välinen lentoliikennesopimus neuvoteltiin luvan antamisesta neuvottelujen aloittamiselle 2 päivänä lokakuuta 2007 tehdyn neuvoston päätöksen perusteella. Sopimus allekirjoitettiin 17 päivänä joulukuuta 2009. 120 || Kroatian tasavalta liittyi Euroopan unioniin 1 päivänä heinäkuuta 2013. Liittymisehdoista tehdyn asiakirjan 6 artiklan 2 kohdan mukaisesti Kroatia sitoutui liittymään jäsenvaltioiden ja unionin yhden tai usean kolmannen maan tai kansainvälisen järjestön kanssa tekemiin tai allekirjoittamiin sopimuksiin. Edellä mainittuun Kanadan kanssa tehtyyn sopimukseen liittymiseen sovelletaan yksinkertaistettua menettelyä. Pöytäkirja olisi sen vuoksi Euroopan unionin toiminnasta tehdyn sopimuksen 218 artiklan 5 kohdan mukaisesti hyväksyttävä. Pöytäkirja sisältää kaikki sopimukseen vaadittavat, kieliä koskevat mukautukset, joita Kroatian liittymisestä aiheutuu. 130 || · Voimassa olevat aiemmat säännökset Pöytäkirjan määräykset korvaavat Euroopan yhteisön ja sen jäsenvaltioiden sekä Kanadan välisen lentoliikennesopimuksen määräykset tai niillä täydennetään mainittuja määräyksiä. 140 || · Johdonmukaisuus suhteessa unionin muuhun politiikkaan ja muihin tavoitteisiin Kanadan kanssa tehty sopimus oli toinen kattava lentoliikennesopimus, jonka unioni teki keskeisten ilmailualan kumppanien kanssa. Se on olennainen osa unionin ulkoisen ilmailupolitiikan puitteita, jotka on perustettu komission tiedonannossa yhteisön ulkoisen ilmailupolitiikan kehittämisestä (KOM(2005) 79) ja jota on hiljattain tarkasteltu komission tiedonannossa "EU:n ulkoinen ilmailupolitiikka – Tulevat haasteet" (KOM(2012) 556) ja sitä koskevissa neuvoston päätelmissä. 2) Kuulemiset ja vaikutusten arviointi || · Asianomaisten osapuolten kuuleminen 211 || Kuulemismenettely, tärkeimmät kohderyhmät ja yleiskuvaus vastaajista [Ei sovelleta] 212 || Tiivistelmä vastauksista ja siitä, miten ne on otettu huomioon [Ei sovelleta] 3) EHDOTUKSEN OIKEUDELLINEN SISÄLTÖ 305 || · Yhteenveto ehdotetuista toimenpiteistä Pöytäkirjalla tehdään Euroopan yhteisön ja sen jäsenvaltioiden sekä Kanadan väliseen lentoliikennesopimukseen tarvittavat muutokset, jotka aiheutuvat Kroatian liittymisestä EU:hun 1 päivänä heinäkuuta 2013. 310 || · Oikeusperusta Euroopan unionin toiminnasta tehdyn sopimuksen 100 artiklan 2 kohta ja 218 artiklan 5 kohta yhdessä liittymisasiakirjan 6 artiklan 2 kohdan kanssa. 4) Talousarviovaikutukset 409 || Ehdotuksella ei ole vaikutuksia unionin talousarvioon. 5) LISÄTIEDOT 570 || · Ehdotuksen yksityiskohtainen kuvaus Neuvostoa pyydetään hyväksymään Euroopan yhteisön ja sen jäsenvaltioiden sekä Kanadan välistä lentoliikennesopimusta muuttavan pöytäkirjan allekirjoittaminen. Neuvottelujen aikana Kanada ilmoitti, ettei se ei voinut hyväksyä pöytäkirjan väliaikaista soveltamista. 2014/0029 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 5 kohdan, ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto valtuutti 14 päivänä syyskuuta 2012 komission aloittamaan unionin ja sen jäsenvaltioiden sekä Kroatian tasavallan puolesta neuvottelut, joiden tuloksena tehtäisiin Euroopan yhteisön ja sen jäsenvaltioiden sekä Kanadan välisen lentoliikennesopimuksen muuttamista Kroatian tasavallan Euroopan unioniin liittymisen huomioon ottamiseksi koskeva pöytäkirja, jäljempänä ’pöytäkirja’. (2) Neuvottelut saatiin onnistuneesti päätökseen, ja pöytäkirja parafoitiin 16 päivänä lokakuuta 2013. (3) Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sopimus tehdään lopullisesti myöhemmin. ON HYVÄKSYNYT TÄMÄN PÄÄTÖKSEN: 1 artikla 1. Hyväksytään Kanadan sekä Euroopan yhteisön ja sen jäsenvaltioiden välistä lentoliikennesopimusta Kroatian tasavallan Euroopan unioniin liittymisen huomioon ottamiseksi muuttavan pöytäkirjan, jäljempänä ’pöytäkirja’, allekirjoittaminen unionin ja sen jäsenvaltioiden puolesta sillä varauksella, että sopimus tehdään lopullisesti myöhemmin. 2. Pöytäkirjan teksti on tämän päätöksen liitteenä. 2 artikla Neuvoston pääsihteeristö laatii täysivaltaisuutta osoittavan valtakirjan, jossa sopimuksen neuvottelijan nimeämä henkilö (nimeämät henkilöt) valtuutetaan allekirjoittamaan pöytäkirja unionin puolesta sillä varauksella, että sen tekeminen saatetaan päätökseen. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja